# Na temelju članka 34. Statuta Dječje bolnice Srebrnjak, Zakona o zdravstvenoj zaštiti („Narodne novine“ br. 100/18), Pravilnika o mjerilima za prijam specijalizanata („Narodne novine“ broj 83/15), a sukladno Planu specijalizacija za 2020. godinu odobrenom dopisom Ministarstva zdravstva KLASA: 131-01/20-01/214, URbroj: 534-04-2-2/6-20-2 od 2. listopada 2020., ravnatelj Dječje bolnice Srebrnjak dana 31.12.2020. raspisuje

## N A T J E Č A J

**za zasnivanje radnog odnosa na neodređeno vrijeme (m/ž) i upućivanje na specijalizaciju**

**I.**

Raspisuje se natječaj za prijam u radni odnos:

**1. Za doktore medicine, zbog provođenja specijalističkog usavršavanja iz:**

1. Kliničke radiologije ………………………………………….. 1 izvršitelj,
2. Pedijatrije …………………………………………………….. 5 izvršitelja.

**II.**

Opći uvjeti koje pristupnik mora ispunjavati:

* završen integrirani preddiplomski i diplomski studij zdravstvenog usmjerenja - doktor medicine / magistar medicinske biokemije
* odobrenje za samostalan rad (licenca)

**III.**

U prijavi na natječaj mora biti naznačeno specijalističko usavršavanje za koje se pristupnik prijavljuje, adresa stanovanja, adresa elektroničke pošte i broj telefona te numerirani popis priložene dokumentacije. Prijavu treba vlastoručno potpisati.

Uz prijavu na natječaj, pristupnici su **obavezni** priložiti (neovjerene) preslike dokaza o ispunjenju općih uvjeta:

* preslik diplome,
* preslik odobrenja za samostalan rad,
* životopis,
* elektronički zapis Hrvatskog zavoda za mirovinsko osiguranje (HZMO) o podacima evidentiranim u matičnoj evidenciji HZMO, koji sadrži datume početka i prestanka osiguranja i trajanje staža osiguranja, ne starija od dana objave natječaja,
* vjenčani ili rodni list ukoliko osobni podaci nisu istovjetni s podacima na priloženim dokumentima.

**IV.**

Radi primjene mjerila za utvrđivanje redoslijeda pristupnika, pristupnici **trebaju** priložiti sljedeće priloge:

1. Preslika prijepisa položenih ispita na studiju,
2. Preslika potvrde o općem prosjeku ocjena tijekom studija (na dvije decimale) te duljini trajanja studija (ako je pristupnik studirao na više fakulteta ova se dokumentacija dostavlja za svaki pojedini fakultet),
3. Preslika nagrada za vrijeme studije,
4. Preslika potvrde o statusu poslijediplomskog doktorskog studije, ako ga je pristupnik upisao,
5. Popis i preslike objavljenih radova s područja struke, ako pristupnik ima takvih radova, s naznakom o tome je li rad objavljen u indeksiranim časopisima cc, sci, ssci (i kojim), je li rad objavljen „inextenso“, odnosno radi li se o ostalim radovima i sažecima te je li pristupnik prvi autor ili koautor rada,
6. Preslika svih ugovora o radu ako je pristupnik radio ili radi u primarnoj zdravstvenoj zaštiti ili u bolničkoj zdravstvenoj ustanovi.

Ako pristupnik ne dostavi pojedine dokaze, s te osnove neće moći ostvariti odgovarajuće bodove. Dokumentacija dostavlja se u neovjerenim preslikama. Redoslijed pristupnika utvrđuje se primjenom pravila propisanih odredbama Pravilnika o mjerilima za prijam specijalizanata („Narodne novine“ broj 83/15).

**V.**

Prijave s traženim podacima i potrebnom dokumentacijom o ispunjavanju uvjeta iz natječaja podnose se poštom na adresu Dječja bolnica Srebrnjak, Srebrnjak 100, Zagreb ili osobnom dostavom na Urudžbeni zapisnik, od ponedjeljka do petka od 9.00 - 15.00 sati, u roku od 8 dana od dana objave natječaja u Jutarnjem listu i na mrežnoj stranici Bolnice.

Prijavu je potrebno dostaviti s naznakom na omotnici: „Natječaj za specijalizaciju iz \_\_\_– ne otvarati“,

Prijavom na natječaj pristupnik daje privolu za prikupljanje i obradu svojih osobnih podataka navedenih u prijavi na natječaj te dokumentaciji dostavljenoj uz prijavu, u svrhu zapošljavanja, na dostavu obavijesti o rezultatima natječaja koja se dostavlja svim kandidatima, na objavu imena i prezimena odabranih kandidata, sve u skladu s odredbama Opće uredbe o zaštiti osobnih podataka. Dječja bolnica Srebrnjak jamči svakom prijavljenom kandidatu da će dostavljenu dokumentaciju koristiti isključivo u svrhu provođenja natječajnog postupka. Sve pristigle prijave adekvatno će biti zaštićene od pristupa neovlaštenih osoba te pohranjene na sigurno mjesto i čuvane u skladu s uvjetima i rokovima previđenim Pravilnikom o zaštiti i obradi arhivskog i registraturnog gradiva.

Pristupnik koji ostvaruje pravo prednosti pri zapošljavanju dužan je u prijavi na natječaj pozvati se na to pravo i ima prednost u odnosu na ostale kandidate samo pod jednakim uvjetima. Kandidat koji ostvaruje pravo prednosti uz prijavu dužan je priložiti svu propisanu dokumentaciju prema posebnom zakonu.

Pristupnik koji se poziva na prednost pri zapošljavanju sukladno odredbi članka 102. Zakona o hrvatskim braniteljima iz Domovinskog rata i članovima njihovih obitelji NN (121/17, 98/19), uz prijavu na natječaj dužan je priložiti pored dokaza o ispunjenju traženih uvjeta i sve potrebne dokaze iz članka 103. stavak 1. istog Zakona – poveznica na internetsku stranicu Ministarstva hrvatskih branitelja :

<https://gov.hr/UserDocsImages/Moja%20uprava/Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf>

Pristupnik koji se poziva na pravo prednosti pri zapošljavanju sukladno odredbi članka 9. Zakona o profesionalnoj rehabilitaciji i zapošljavanju osoba s invaliditetom („Narodne novine“, broj 157/13, 152/14, 39/18, 32/20) dužan je priložiti sve dokaze o ispunjavanju traženih uvjeta kao i dokaz o utvrđenom statusu osobe s invaliditetom.

Nevaljane, odnosno nepravovremene, nepotpune ili nepotpisane prijave neće se razmatrati.

**VI.**

Lista pristupnika s istaknutim bodovima koje su stekli prema pojedinom mjerilu iz članka 3. Pravilnika o mjerilima za prijam specijalizanata („Narodne novine“ broj 83/15) bit će objavljena na oglasnoj ploči Bolnice i na [www.bolnica-srebrnjak.hr](http://www.bolnica-srebrnjak.hr) u roku od *15 dana od dana isteka roka za prijava na natječaj*, a prije provođenja razgovora s pristupnicima.

S pristupnicima koji su podnijeli potpunu dokumentaciju Povjerenstvo će obaviti razgovor *u roku od 30 dana od dana isteka roka za podnošenje prijava na natječaj*. O terminu razgovora s Povjerenstvom pristupnici će biti obaviješteni pisanim putem na adresu elektroničke pošte koju je pristupnik naveo u prijavi na natječaj. Na razgovoru su kandidati obvezni Povjerenstvu predočiti izvornike dokumenata priloženih uz prijavu.

Odluka o izboru specijalizanata biti će objavljena na oglasnoj ploči Dječje bolnice Srebrnjak, i na [www.bolnica-srebrnjak.hr](http://www.bolnica-srebrnjak.hr), najkasnije u roku od *20 dana od dana razgovora s Povjerenstvom*. . Ukoliko izabrani pristupnik s najvećim brojem bodova povuče svoju prijavu, Povjerenstvo će predložiti ravnatelju izbor prvog sljedećeg pristupnika prema broju bodova.

Sa izabranim pristupnicima sklopit će se ugovor o radu na neodređeno vrijeme, uz probni rad od 6 mjeseci i uz zaključivanje ugovora o međusobnim pravima i obvezama.

Za izabrane pristupnike od Ministarstva pravosuđa RH zatražiti će se izdavanje posebnog uvjerenja iz čl. 156. Zakona o zdravstvenoj zaštiti (NN 100/18), te će se radni odnos sklopiti tek po njegovu izdavanju i ovisno o njegovu sadržaju.

Dječja bolnica Srebrnjak pridržava pravo poništenja natječaja u cijelosti ili djelomično, bez obrazloženja svoje odluke i bez ikakve odgovornosti prema pristupnicima.

RAVNATELJ

dr.sc. Ivo Dumić-Čule, dr. med.